**Ministru kabineta noteikumu projekta „Oficiālās statistikas veidlapu sociālo pakalpojumu un sociālās palīdzības jomā paraugu apstiprināšanas un veidlapu aizpildīšanas un iesniegšanas noteikumi”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Oficiālās statistikas veidlapu sociālo pakalpojumu un sociālās palīdzības jomā paraugu apstiprināšanas un veidlapu aizpildīšanas un iesniegšanas noteikumi” (turpmāk – noteikumu projekts) ir izstrādāts saskaņā ar Statistikas likuma 11.pantu, kurā noteikts, ka Ministru kabinets apstiprina statistikas iestāžu izstrādāto oficiālo statistikas veidlapu paraugus un nosaka veidlapu iesniegšanas un aizpildīšanas kārtību, kā arī šā likuma pārejas noteikuma 2.punktu, kurā noteikts, ka noteikumi jāizdod līdz 2017.gada 31.maijam, kā arī ņemot vērā Ministru kabineta noteikumi Nr. 813 ”Noteikumi par Oficiālās statistikas programmu 2017. – 2019. gadam” (turpmāk – oficiālā statistikas programma) norādītos oficiālās statistikas datus sociālo pakalpojumu un sociālās palīdzības jomā. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik spēkā esošie Ministru kabineta 2010.gada 6.aprīļa noteikumi Nr.338 "Noteikumi par valsts statistikas pārskatiem sociālo pakalpojumu un sociālās palīdzības jomā" (turpmāk - noteikumi Nr. 338), ar kuriem ir apstiprināti statistikas pārskatu veidlapu paraugi sociālo pakalpojumu un sociālās palīdzības jomā, kurus respondenti iesniedz statistikas iestādē Labklājības ministrijā, ir izdoti saskaņā ar Valsts statistikas likuma 4.panta otro daļu. Atbilstoši jaunā Statistikas likuma pārejas noteikumu 2.punktam Ministru kabinets līdz 2017.gada 31.maijam izdod šā likuma 11. un 21.pantā paredzētos Ministru kabineta noteikumus. Līdz attiecīgo Ministru kabineta noteikumu spēkā stāšanās dienai, bet ne ilgāk kā līdz 2017.gada 31.maijam ir piemērojami arī punkta 15.apakšpunktā minētie noteikumi Nr. 338, ciktāl tie nav pretrunā ar šo likumu. Tādēļ saskaņā ar Statistikas likuma 11.pantu ir izstrādāts jauns noteikumu projekts.Noteikumu projektā iepriekš apstiprināto statistikas pārskatu veidlapu paraugi sociālo pakalpojumu un sociālās palīdzības jomā, kā arī to iesniegšanas termiņi un nosacījumi netiek mainīti. Attiecīgi ar noteikumu projektu tiek apstiprināti šādi oficiālo statistikas veidlapu paraugi: 1) Veidlapas "Pārskats par sociālās palīdzības sniegšanu pašvaldībā \_\_\_\_.gada \_\_\_\_\_\_\_\_\_\_\_\_\_ " paraugs. Šajā veidlapā tiek apkopota pašvaldību operatīvā informācija par sociālo palīdzību (izmaksātajiem sociālās palīdzības pabalstiem un to saņēmējiem, trūcīgām un maznodrošinātām personām) iepriekšējā kalendāra mēnesī. Pārskatu iesniedz līdz pārskata mēnesim sekojošā mēneša piecpadsmitajam datumam, tiek izmantoti pašvaldību sociālā dienesta dati, kuri tiek iesniegti Valsts sociālās politikas monitoringa informācijas sistēmā (turpmāk - informācijas sistēma SPOLIS). Informācija tiek uzkrāta atbilstoši oficiālās statistikas programmas 2017. - 2019. gadam 1.tabulas 9.17. apakšpunktam.2) Veidlapas "Pārskats par sociālajiem pakalpojumiem un sociālo palīdzību pašvaldībā \_\_\_\_.gadā" paraugs. Šajā veidlapā tiek apkopota informācija par pašvaldībā sniegtajiem sociālajiem pakalpojumiem, to sniedzējiem, sociālās palīdzības pabalstiem, trūcīgo un maznodrošināto personu skaitu, sociālā dienesta darbinieku skaits, pašvaldības budžeta izdevumiem šajā jomā. Pārskatu iesniedz līdz pārskata gadam sekojošā gada 15.februārim. Dati par sociālo pakalpojumu un sociālo pabalstu saņēmēju skaitu un izlietotajiem līdzekļiem tiek iegūta no sociālā dienesta datiem, kuri tiek iesniegti informācijas sistēmā SPOLIS. Informācija tiek uzkrāta atbilstoši oficiālās statistikas programmas 1.tabulas 9.3., 9.8., 9.11. un 9.14.apakšpunktam, 3) Veidlapas "Pārskats par ilgstošas sociālās aprūpes un sociālās rehabilitācijas pakalpojumu sniegšanu \_\_\_\_.gadā" paraugs. Šajā pielikumā tiek apkopota informācija par ilgstošo sociālo rehabilitāciju institūciju darbību, klientu un darbinieku skaitu, klientu veselības stāvoklis, iestājušies un izstājušies klienti, iegūtie un izlietotie finanšu līdzekļi. Pārskatu iesniedz līdz pārskata gadam sekojošā gada 15.februārim, informācija tiek iesniegta elektroniskā veidā uz ministrijas e-pastu. Informācija tiek uzkrāta atbilstoši oficiālās statistikas programmas 1.tabulas 9.8. un 9.12. apakšpunktam.4) Veidlapas "Pārskats par sociālās rehabilitācijas pakalpojumu sniegšanu no prettiesiskām darbībām cietušām personām\_\_\_\_. gadā" paraugs. Šajā veidlapā tiek apkopota informācija par pilngadīgajām personām un bērniem, kuri cietuši vardarbībā un ir saņēmuši sociālo rehabilitāciju apmaksātu pakalpojumu no valsts budžeta līdzekļiem vai pašvaldību budžeta līdzekļiem, personu skaits pēc vecuma, dzimuma un vardarbības veida, izlietotie līdzekļi. Pārskatu iesniedz līdz pārskata gadam sekojošā gada 15.februārim, informācija tiek iesniegta elektroniskā veidā uz ministrijas e-pastu. Informācija tiek uzkrāta atbilstoši oficiālās statistikas programmas 1.tabulas 9.8. un 11.4. apakšpunktam.Noteikumu projekta 4., 5. un 6. punkts nosaka kārtību kādā veidā tiek iesniegtas oficiālās statistikas veidlapas Labklājības ministrijā. Veidlapas ir iespējams iesniegt, izmantojot Labklājības ministrijas pārziņā esošo informācijas sistēmu SPOLIS, pa e-pastu atbilstoši normatīvajiem aktiem par elektronisko dokumentu noformēšanu, personīgi vai pa pastu papīra dokumenta veidā. Sistēmas SPOLIS darbību reglamentē Sociālo pakalpojumu un sociālās palīdzības likums un Ministru kabineta 2014. gada 30. septembra noteikumi Nr. 587 "Valsts sociālās politikas monitoringa informācijas sistēmas noteikumi". Sociālo pakalpojumu un sociālās palīdzības likuma 14.pants nosaka Labklājības ministrijai uzdevumus izstrādāt politiku sociālās palīdzības un sociālo pakalpojumu jomā, organizēt un koordinēt izstrādātās politikas īstenošanu, organizēt sociālo pakalpojumu sniegšanai piešķirto valsts budžeta līdzekļu administrēšanu, kā arī pārraudzīt likuma īstenošanu un kontrolēt sociālo pakalpojumu sniegšanu regulējošo normatīvo aktu ievērošanu. Minēto uzdevumu izpildes nodrošināšanai šis pats pants nosaka Labklājības ministrijai uzdevumu veidot un uzturēt informācijas sistēmu SPOLIS, kurā no valsts un pašvaldību institūcijām var saņemt un apstrādāt to personu datus, kuras pieprasījušas sociālo palīdzību, sociālās aprūpes, sociālās vai profesionālās rehabilitācijas pakalpojumus, tehniskos palīglīdzekļus vai pakalpojumus neatkarīgas dzīves nodrošināšanai, kā arī datus par šo personu pieprasītajiem un tām piešķirtajiem pakalpojumiem un sociālo palīdzību. Sistēmas SPOLIS apstrādājamos datus detalizēti nosaka Ministru kabineta 2014. gada 30. septembra noteikumi Nr. 587 "Valsts sociālās politikas monitoringa informācijas sistēmas noteikumi".Noteikumu projekta 7.punktā tiek noteikta procedūra, ja Labklājības ministrija atrod neprecizitātes vai kļūdas oficiālās statistikas veidlapā norādītajā informācijā, kā arī laika posmus, kurā respondentam jāveic labojumi un jāiesniedz atkārtoti.Noteikumu projekta 8.punktā minētais regulējums, ka noteikumu projekta 2.1.apakšpunktā minētās veidlapas 1.punkta sadaļu „Personas, kurām pārskata mēnesī spēkā maznodrošinātās personas statuss” un 2.punkta rindu „Personas, kurām no kārtējā gada sākuma vismaz vienu dienu ir bijis spēkā maznodrošinātās personas statuss” respondenti iesniedz Labklājības ministrijā no 2018.gada 1.janvāra, informācija par maznodrošinātām personām (statistiskā informācija) ir nepieciešams, lai atbilstoši Sociālo pakalpojumu un sociālās palīdzības likumam dati par pašvaldību sniegto sociālo palīdzību, tai skaitā maznodrošinātām personām būtu vispusīgi un pamatoti. Turklāt informācijas sistēmā SPOLIS šāda veida veidlapas izstrādāšanai ir nepieciešams laiks, tādēļ statistisko datu vākšana var sākties tikai ar 2018.gadu. Lai nodrošinātu statistisko konfidencialitāti un trešajai personai nebūtu iespējas no veidlapu kopsavilkuma identificēt fizisku personu, Labklājības ministrija gada kopsavilkumu par vardarbībā cietušajām personām savā tīmekļa saitē publicēs šādā apjomā:1. republikas pilsētas – kopā;2. novadi – kopā;3. valstī kopā. Informācija par atsevišķiem novadiem un republikas pilsētām Labklājības ministrija sniegs tikai kā ierobežotas pieejamības informāciju uz rakstiska pieprasījuma pamata, kurā tiks norādīts datu izmantošanas mērķis.Noteikumu projektā noteikts, ka noteikumi stājas spēkā 2017.gada 1.jūnijā, un vienlaikus spēku zaudē noteikumi Nr.338, jo noteikumi Nr.338 atbilstoši Statistikas likuma pārejas noteikumu ir spēkā līdz 2017.gada 31.maijam. |
| 3. | Projekta izstrādē iesaistītās institūcijas | Nav. |
| 4.  | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Labklājības ministrija, Centrālā statistikas pārvalde, Pašvaldību sociālie dienesti, ilgstošās sociālās aprūpes un sociālās rehabilitācijas institūcijas, sociālās rehabilitācijas pakalpojumu sniedzēji vardarbībā cietušām personām un vardarbību veikušām personām.  |
| 2.  | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Administratīvo izmaksu monetārs novērtējums tiek veikts vienai iestādei, ņemot vērā to, ka iestāžu skaits, kurām var būt kāds fiskālais risks, ir mainīgs.Tiek pieņemts, ka informācijas sniegšanas pienākumu izpildi īsteno amatpersona, kuras atalgojums atbilst vidējam 9.mēnešalgu grupas 3.kategorijas darba samaksas apmēram 1228,48 *euro*. Finanšu līdzekļu apjoms (f), kas atbilst vienas stundas likmei tiek noteikts, dalot dotās amatpersonu grupas mēnešalgas apmēru ar 160 darba stundām (1228,48/160=7,68 *euro*/h).Tiek pieņemts, ka atbildīgo un līdzatbildīgo institūciju darbinieku nepieciešamais laika patēriņš (l), lai iestādes saņemtu informāciju no atsevišķo fiskālo risku vadības iestādēm, nodrošinātu informācijas sagatavošanas, apstrādes pienākumus, ir atšķirīgi:1. Pārskats par sociālajiem pakalpojumiem un sociālo palīdzību pagastā/novadā/pilsētā 169 stundas;2. Pārskats par ilgstošas sociālās aprūpes un sociālās rehabilitācijas pakalpojumu sniegšanu 140 stundas3. Pārskati par sociālās rehabilitācijas pakalpojumu sniegšanu no prettiesiskām darbībām cietušām personām 160 stundas;4. Mēneša operatīvais pārskats par sociālās palīdzības sniegšanu pagastā/novadā/pilsētā 30 stundas.Tiek pieņemts, ka vienā iestādē ir viens atsevišķs fiskālais risks (kurā var būt vairāki atsevišķi fiskālie riski), kur ir iesaistīta centrālās valsts iestādes un padotības iestādes konkrētā struktūrvienība. Līdz ar to tiek pieņemts, ka uz šo vienu specifisko fiskālo risku ir 1 iesaistīti subjekti (n). Punkts 1,2 un 3 ir paredzēta reizi gadā, punkts 4 ir paredzēts 12 reizes gadā (b).Vidējais administratīvais slogs, kas saistīts ar gada un mēneša pārskatu sagatavošanu un iesniegšanu Centrālai statistikas pārvaldei, un citām institūcijām sastāda (C = (f x l) x (n x b) ):1. 7,68 *euro*/h x 169h x 1cilv x 1gadījunms=1 297,92 *euro*2. 7,68 *euro*/h x 140h x 1cilv. x 1gadījums=1 075,20 *euro*3. 7,68 *euro*/h x 160h x 1cilv x 1gadījums=1 228,80 *euro*4. 7,68 *euro*/h x 30h x 1cilv x 12gadījumi=2 764,80 *euro*Kopā gadā administratīvās izmaksas sastāda6 366,72 euro=1 297,92+1 075,20 +1 228,80+2 764,80  |
| 4.  | Cita informācija | **Nav** |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017 gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 128 129 | 0 | 0 | 0 | 0 |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi

97.01.00 „Labklājības nozares vadība un politikas plānošana” | 128 129 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 128 129 | 0 | 0 | 0 | 0 |
| 2.1. valsts pamatbudžets97.01.00 „Labklājības nozares vadība un politikas plānošana” | 128 129 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Likumā „Par valsts budžetu 2017.gadam” Labklājības ministrijas pamatbudžeta apakšprogrammā 97.01.00 „Labklājības nozares vadība un politikas plānošana” ERAF projekta “Sociālās politikas monitoringa pilnveide – SPP vienotās informācijas sistēmas izstrāde, ieviešana un e-pakalpojumu attīstīšana” ietvaros veikto kapitālieguldījumu uzturēšanas izdevumu segšanai plānoti līdzekļi 128 129 *euro* apmērā, t.sk. atbilstoši Ministru kabineta 2013. gada 19.marta sēdes protokola Nr.15 58.§ 16.1.apakšpunktam 38 417 *euro* apmērā informācijas sistēmas SPOLIS uzturēšanai un atbilstoši Ministru kabineta 2016.gada 2.augusta sēdes protokola Nr.38 47.§ 10.1. apakšpunktam 2017.gadā 37 485 *euro* apmērā informācijas sistēmas SPOLIS uzturēšanai un 52 227euro apmērā SOPA, LIETIS un GVS sistēmu uzturēšanai (sarežģītu datu kļūdu labojumi, sistēmas kļūdu novēršana, ārējo izstrādātāju konsultācijas, sistēmu uzlabojumi saistībā ar normatīvā regulējuma izmaiņām).Lai ieviestu normatīvā regulējuma izmaiņas informācijas sistēmās, kas ir iesaistītas valsts statistikas pārskatu datu apstrādē, pārskatu ģenerēšanā un konsolidēšanā, ir nepieciešams pasūtīt ārpakalpojumu līgumu ietvaros šādus darbus: 1) Valsts sociālās politikas monitoringa informācijas sistēmai (SPOLIS) izmaiņu pieprasījuma vajadzību definēšana, programmēšanas darbu izstrāde, testēšana, ieviešana produkcijā – kopā 100 cilvēkstundas (100 X 42,50\* *EUR* = **4 250 *EUR* (ar PVN)**; 2) Pašvaldību lietojumprogrammas SOPA funkcionalitātes izmaiņām (maznodrošinātā statusa datu izrēķināšana no SOPA datu bāzes un atskaišu Excel tabulas papildināšana mēneša pārskatā, mēneša atskaites formas un atskaišu izrēķināto datu tabulas papildināšana ar jaunajiem parametriem; maznodrošinātā statusa datu izrēķināšana no SOPA datu bāzes un atskaišu Excel tabulas papildināšana gada pārskatā; SOPA mēneša un gada pārskatu lietotāju instrukcijas papildināšana; izstrādāto papildinājumu uzstādīšana uz visiem pašvaldību SOPA serveriem) – kopā 100 cilvēkstundas (40 X 69,00\* *EUR* = **2 760 *EUR* (ar PVN).** \*SPOLIS izstrādei vidējā cena IS izstrādes ārpakalpojumam nozarē, SOPA izstrādes aprēķinam ņemta spēkā esošā 2017.gada 15.februārī noslēgtā sistēmas uzturēšanas līguma Nr.LM2017/24-1-05/06 ar SIA “ZZ Dats” cilvēkstundas cena.Kopējās izmaksas Valsts sociālās politikas monitoringa informācijas sistēmas (SPOLIS) un Pašvaldību lietojumprogrammas SOPA funkcionalitātes izmaiņu nodrošināšanai veido **7 010 *EUR* (ar PVN)** apmērā.Noteikumu projektā ietverto pasākumu īstenošana 2017.gadā un turpmākajos gados tiks nodrošināta piešķirto valsts budžeta līdzekļu ietvaros.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projektā ietverto pasākumu īstenošana 2017.gadā un turpmākajos gados tiks nodrošināta apakšprogrammas 97.01.00 „Labklājības nozares vadība un politikas plānošana” piešķirto valsts budžeta līdzekļu ietvaros. |

|  |
| --- |
| **VI. Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji ir informēti, ka varēja rakstiski sniegt viedokli par noteikumu projektu tā izstrādes stadijā. |
| 2.  | Sabiedrības līdzdalība projekta izstrādē  | Saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” 2017. gada 14. februārī paziņojums par līdzdalības iespējām publicēts Labklājības ministrijas tīmekļa vietnē. Paziņojumā paredzēts, ka sabiedrības pārstāvji var rakstiski sniegt viedokli par noteikumu projektu tā izstrādes stadijā līdz 2017. gada 4. aprīlim. |
| 3. | Sabiedrības līdzdalības rezultāti  | Rakstiski viedokļi par noteikumu projektu līdz 2017. gada 4. aprīlim nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Labklājības ministrija, Centrālā statistikas pārvalde, pašvaldību sociālie dienesti, ilgstošās sociālās aprūpes un sociālās rehabilitācijas institūcijas, sociālās rehabilitācijas pakalpojumu sniedzēji vardarbībā cietušām personām un vardarbību veikušām personām. |
| 2.  | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts neparedz jaunu institūciju veidošanu, kā arī neparedz esošo institūciju funkciju paplašināšanu. |
| 3.  | Cita informācija | Nav |

Anotācijas IV un V sadaļa – noteikumu projekts šīs jomas neskar.

Labklājības ministrs J.Reirs

26.05.2017 11:42

2227

Ž.Buhanovskis

Tālrunis: 67021670

e-pasts: zanis.buhanovskis@lm.gov.lv